als_Latn dik_Latn sag_Latn
Apple është kthyer në majën e tregut të telefonave inteligjentë në SHBA, pas lançimit të iPhone 5, sipas një raporti të ri.
iPhone zinte 48.1% të tregut të telefonave në SHBA për një periudhë 12 javorësh që mbaroi më 28 Tetor, duke mposhtur Android që zë 46.7% të tregut gjatë të njëjtës periudhë, sipas raportit nga Kantar Worldpanel Comtech. Pjesa e Apple në treg u rrit me 25.7 për qind nga e njëjta periudhë një vit më parë, ndërsa pjesa e Android në treg u ul me 16.6 për qind.
Pjesa më e madhe e kësaj rritjeje është falë aparatit më të fundit celular iPhone 5.
Ndërsa iPhone 5 ka ndihmuar iOS për të rifituar vendin e parë në SHBA, telefonat e Apple qëndrojnë mbrapa Android-it në disa vende të tjera. Pjesa e Apple-it në tregun e telefonave në Australi, Gjermani dhe Brazil është pakësuar, ndërsa Android ka pasur fitime të mëdha në këto tre vende. Apple ka pasur rritje në vende të tjera si Britania e Madhe, Franca dhe Italia, por me një ritëm më të ngadaltë se Android.
(Herë të lexuara: 218)
als_Latn als_Latn als_Latn als_Latn als_Latn